|  |
| --- |
| gerb27  **Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ ՈՒ Ն**  **Շ Ի Ր Ա Կ Ի Մ Ա Ր Զ**  **Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի** |
| *3104 , Գյումրի, Վարդանանց հրապարակ 1*  *Հեռ. (+374 312) 2-22-00; Ֆաքս (+374 312) 3-26-06*  *Էլ. փոստ gyumri@gyumri.am* |

**Ո Ր Ո Շ ՈՒ Մ**

**«28» հունիսի 2023 թվականի N 154-Ա**

**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, Քաղաքացիական օրենսգրքի 605-րդ հոդվածի 1-ին և 2-րդ մասերի դրույթներով և հիմք ընդունելով Հայաստան համահայկական հիմնադրամի (այսուհետ՝ Հիմնադրամ) գործադիր տնօրենի 2023 թվականի հունիսի 15-ի ՀՀՀ 2-187 գրությունն՝ ուղղված գյումրի համայնքի ղեկավարին՝ **Հայաստանի Հանրապետության Շիրակի մարզի** **Գյումրի համայնքի ավագանին որոշում է.**

**1.**Որպես նվիրաբերություն ընդունել Հիմնադրամ ՀՄԴ-ի սեփականություն հանդիսացող Հայաստանի Հանրապետության Շիրակի մարզի Գյումրի քաղաքի Մուշ-2 թաղամասի 1-ին փողոց թիվ 12 հասցեում գտնվող և «Մեր Գյումրի» ծրագրի շրջանակում անհատույց օգտագործման տրամադրված շինությունները (բազմաբնակարան բնակելի շենք 1280,32 (հազար երկու հարյուր ութսուն ամբողջ երեսուներկու հարյուրերորդական) քառակուսի մետր մակերեսով, կադաստրային ծածկագիր 08-001-0125-0042-001, բազմաբնակարան բնակելի շենք 1281,94 (հազար երկու հարյուր ութսունմեկ ամբողջ իննսունչորս հարյուրերորդական) քառակուսի մետր մակերեսով, կադաստրային ծածկագիր 08-001-0125-0042-002 և մանկապարտեզ` 449,15 (չորս հարյուր քառասունինն ամբողջ տասնհինգ հարյուրերորդական) քառակուսի մետր մակերեսով, կադաստրային ծածկագիր 08-001-0125-0042-003)՝ երրորդ անձանց իրավունքներով ծանրաբեռնված թվով 36 բնակարաններով՝ պահպանելով 36 շահառուների անհատույց օգտագործման իրավունքները, ներառյալ բնակարանների սեփականության իրավունքով փոխանցելու հնարավորությունը, և դրանցով ծանրաբեռնված 08-001-0125-0042 կադաստրային ծածկագրով բնակավայրերի հողերի նշանակությամբ 0,58 (զրո ամբողջ հիսունութ հարյուրերորդական) հեկտար մակերեսով հողամասը (հիմք՝ անշարժ գույքի նկատմամբ իրավունքների պետական գրանցման վկայական №13062023-08-0036, տրված` 13.06.2023թ.):

**2.**Հանձնարարել Գյումրու համայնքապետարանի աշխատակազմի անշարժ գույքի կառավարման, բնակարանային տնտեսության և համատիրությունների աշխատանքների համակարգման բաժնին՝ ապահովել գույքի հանձնման-ընդունման աշխատանքների կատարումը և նվիրաբերության պայմանագրի կնքումը:

**3.**Սույն որոշման 1-ին կետում նշված գույքի նվիրաբերության պայմանագրի նոտարական վավերացման և պայմանագրից ծագող իրավունքների պետական գրանցման հետ կապված ծախսերը կատարել Հայաստանի Հանրապետության Շիրակի մարզի Գյումրի համայնքի բյուջեի միջոցների հաշվին:

**4.** Սույն որոշումն ուժի մեջ է մտնում Հիմնադրամի գործադիր տնօրենին պատշաճ իրազեկելու օրվան հաջորդող օրվանից:

**Հայաստանի Հանրապետության Շիրակի մարզի Գյումրի համայնքի ավագանի**

**Կողմ (16) Դեմ (0) Ձեռնպահ (0)**

|  |  |
| --- | --- |
| **Վ.Սամսոնյան**  **Գ.Մելիքյան**  **Մ.Սահակյան**  **Լ.Սանոյան**  **Թ.Համբարձումյան**  **Տ.Հովհաննիսյան**  **Ն.Պողոսյան**  **Գ.Պասկևիչյան**  **Հ.Ասատրյան**  **Ս.Հովհաննիսյան**  **Ա.Պապիկյան**  **Ք.Հարությունյան**  **Զ.Միքայելյան**  **Ն.Ղազարյան**  **Հ.Ստեփանյան**  **Ն.Միրզոյան** |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ**

**ՄԱՐԶԻ ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ ՎԱՐԴԳԵՍ ՍԱՄՍՈՆՅԱՆ**

**ԻՍԿԱԿԱՆԻՀԵՏ ՃԻՇՏ է՝**

**ԱՇԽԱՏԱԿԱԶՄԻ ՔԱՐՏՈՒՂԱՐ ԿԱՐԵՆ ԲԱԴԱԼՅԱՆ**

**ք. Գյումրի**

**«28» հունիսի 2023 թվական**